वामपंथी विचारधारा देश को दूषित कर रही है
जन अधिकार समिति ने बुधवार को वामपंथी केरल सरकार के विरुद्ध धरना केवलराम चौराहा पर दिया। इसके बाद तहसीलदार को समिति के पदाधिकारियों ने राष्ट्रपति के नाम ज्ञापन सौंपा। पदाधिकारियों ने केरल में हो रही हिंसा पर तत्काल रोक लगाने की मांग की।
धरने में शामिल संघ, भाजपा एवं अखिल भारतीय विद्यार्थी परिषद के पदाधिकारियों ने अपने विचार व्यक्त किए। धरना संयोजक डॉ.जीएस त्रिवेदी ने कहा केरल में राष्ट्रीय स्वयं सेवक संघ, भाजपा तथा अन्य विरोधी विचार वालों के साथ खूनी हिंसा का खेल खेला जा रहा है। विगत मई से नई सत्ता आने के बाद सैकड़ों स्वयं सेवकों एवं विरोधी विचारधारा वाले लोगों की जान इन माकपाई गुंडों द्वारा ले ली गई तथा हजारों की संख्या में अंग-भंग कर लोगों को मृत्यु से भी वीभत्स जीवन जीने पर मजबूर कर दिया है। केरल के वर्तमान मुख्यमंत्री ने गृह विभाग अपने पास रखते हुए राज्य के पुलिस प्रमुख को बाहर का रास्ता दिखाकर यह संदेश दे दिया है कि अब राज्य में वामपंथी विचारधारा वाली उनकी पार्टी ही पुलिस प्रशासन चलाएगी। उन्होंने कहा वामपंथी विचारधाराओं द्वारा शिक्षण संस्थाओं को किस प्रकार से दूषित किया जा रहा है इस विषय पर अखिल भारतीय विद्यार्थी परिषद के संदीप सिंह चौहान ने प्रकाश डाला। मप्र पर्यटन विकास निगम के डायरेक्टर राजेश डोंगरे ने विरोधी राजनैतिक दलों के साथ वामपंथी दलों का दुर्व्यवहार एवं हत्याओं के बारे में बताया। धरने में शोभा तोमर, भारतीय किसान संघ के नंदा पटेल, अधिवक्ता देवेंद्र यादव, प्रदीप कानूनगो, विपिन गुप्ता, संघ के प्रांत संघचालक डाॅ.प्रकाश शास्त्री, राजेश अग्रवाल, महेंद्र शुक्ला, रामचंद्र मौर्य, भूपेंद्रसिंह चौहान, त्रिलोक पटेल सहित सामाजिक एवं धार्मिक संगठनों के लोग सम्मिलित हुए।
केरल में हुई हत्याओं के विरोध में ज्ञापन देते समिति सदस्य।
hin_Deva hin_Deva hin_Deva hin_Deva